Rákosmenti Majális
2025-05-01 14:00 - 18:00 (Europe/Budapest) | XVII. K. Népkert Park
Tarts velünk a rákosmenti Majálisra a Népkert Parkba május elsején! 14-18 óráig kint leszünk a Civil udvar keretében, saját standdal, érzékenyítő játékokkal! Rajtunk kívül kézműves foglalkozások, koncertek, szabad programok várnak benneteket! Érdemes velünk tartanod!

Óbuda Napja - 2025.
2025-05-03 10:00 - 14:00 | 1039 Budapest Csobánka tér (a Békásmegyeri Közösségi Ház előtt)
Óbuda-Békásmegyer Önkormányzata évek óta hagyományosan május első hétvégéjén rendezi Óbuda Napját. E napon a VGYKE III. kerületi Lámpás Klubja is képviselteti magát szemléletformáló játékokkal, saját standdal a Békásmegyeri Közösségi Ház előtti parkban.

A ferences rend Magyarországon-Assisi Szent Ferenc rendje
2025-05-03 14:00 - 16:00 | Ferenciek temploma Budapest Ferenciek tere
A rend alapítója Assisi Szent Ferenc, akinek pozitív életfelfogását követik a rend tagjai mind a mai napig. De mikor is kerültek a ferencesek Magyarországra? Milyen tevékenységeket végeztek a múltban és napjainkban? Ezen a napon előadás keretében megismerjük a Ferenciek terén lévő barokk templom történetét, és felcsendül a templom orgonája is. Csendes elvonulásra, imára is lehetőség lesz.
Időpont: 2025. május 03.
Találkozó: 13:30 és 13:45 között Budapesten a Ferenciek temploma előtti kis téren, innen együtt megyünk be a templomba.
(Ferenciek terén kell leszállni, és átjönni a templomhoz).
Mindenkit sok szeretettel várok.

Májusi klubprogram - agyagozás egy szobrászművésszel (1. nap)
2025-05-05 10:00 - 13:00 | Kondor Béla Közösségi Ház, Kondor Béla sétány 8., Budapest, 1181
A Kondor Béla Közösségi Ház felajánlásában lehetőségünk nyílik arra, hogy Török Ibolya szobrászművész kurzusán részt vegyünk. Megismerkedünk az agyaggal, készítünk apró tárgyakat, szobrokat. A kész művek a közösségi ház kemencéjében kiégetésre kerülnek, majd hazavihetők lesznek. Ha szeretsz alkotni és vidám társaságban tölteni az idődet, gyere el erre a remek alkalomra.
Találkozás: a helyszínen 9:50-kor

Az internetes csalások nyomában a rákosmenti klubon
2025-05-05 14:00 - 16:30 | Rákoshegyi Közösségi Ház Kép u. 7-9
Ha szeretnél minél többet megtudni az internetes csalásokról, akkor csatlakozz a rákosmenti klubhoz és hallgasd meg vendégünk Farkas Brigitta rendőr őrnagy előadását!

Kirándulás a Szentendrei Városi Tömegközlekedési Múzeumban
2025-05-06 09:00 - 16:00 | Városi Tömegközlekedési Múzeum, Dózsa György út 3., Szentendre, 2000
Marathoni, minimum 3 órás kirándulást teszünk a Szentendrei Városi Tömegközlekedési Múzeumban, amely egy egykori remiz területén épült látogatóközpont. Itt helyet kapott minden, ami retro közlekedéssel kapcsolatos, leginkább egykori tömegközlekedési járművek, a BKV régi buszai, villamosai és metrószerelvényei. A programon minden látássérült CSAK KÍSÉRŐvEL vehet részt, mivel a Múzeum területén fokozott elővigyázatosságra van szükség a magas lépcsős járművek miatt, mely járműveket belülről is megcsodálhatunk majd.

Újpesti Lámpás Klub klubnap
2025-05-07 15:00 - 17:00 | Újpesti Polgár Centrum 1042 Budapest, Árpád út 66.
Májusi klubnapunkon az Anyák Napjáról és a Gyermeknapról emlékezünk meg, ezekről a jeles eseményekről beszélgetünk tagjainkkal.

Lengyelországi kalandozások
2025-05-09 14:00 - 16:00 | Ferencvárosi Művelődési Közpnt FMK Budapest Haller u. 27. 1093
Meghívott vendégünk Tóth Eszter Anna aki 6 évig élt Lengyelországban.
Milyen a lengyelországi élet? Hogy fogadták be, mint külföldit?
Mennyiben hasonló, vagy eltérő a két ország lakossága?
Milyen élményeket hozott magával?
A klubnap különlegessége, hogy lengyel meglepetésvendéget is köszönthetünk, aki szintén beszámol hazájáról.
Emlékszünk a régi mondásra?
„Lengyel magyar, két jóbarát, együtt issza borát”.
Ha borozni nem is fogunk, de beszélgetni, és jól érezni magunkat igen!
Időpont: 2025. május 09. 14:00 órától
Helyszín: Ferencvárosi Művelődési Központ Budapest Haller u. 27. 1093
Mindenkit nagyon sok szeretettel várok, újabb útinaplós klubnapunkon.
A program a Ferencvárosi Önkormányzat támogatásával valósul meg.

A vakvezető kutyák és gazdáik kapcsolatáról Kőbányán
2025-05-12 15:00 - 17:00 | 1105 Budapest, Szent László Tér 7-14. (Kőrösi Csoma Sándor Kőbányai Kulturális Központ
A résztvevők betekintést nyerhetnek a vakvezető kutyával való élet előnyeibe és hátrányaiba.

Grúziai élménybeszámoló: ízek, illatok, dallamok
2025-05-14 14:00 - 16:00 | Zuglói Civil Ház (1144 Budapest, Csertő park 12.), Kristály szoba
Szeretettel várunk következő klubalkalmunkra, melyen ezúttal Grúzia – újabb nevén Georgia – lesz terítéken! Képzeletben bejárhatjuk ezt a csodálatos kaukázusi országot: megidézzük a természet lenyűgöző szépségeit, a gazdag kultúrát és a különleges grúz gasztronómiát; mesélünk majd a Martvili-kanyonról, ahol a hegyek között kanyargó türkizzöld folyó és a smaragd mohával fedett sziklák igazi természeti csodát alkotnak. Ellátogatunk Batumiba is, a Fekete-tenger partján fekvő nyüzsgő városba, amely egyszerre modern és tradicionális. Hallhattok a grúz konyha ínycsiklandó fogásairól – a világszerte népszerű khachapuriról, a fűszeres hússal töltött khinkaliról – valamint az évszázados borkultúráról és a teatermesztésről is. Bizánc-korabeli romok, régi ortodox templomok, népzene, tánc – ezekről szintén sztorizunk majd. Nem mellesleg tippeket adunk arra vonatkozóan, miképp segíthet a modern technika egy ország felfedezésében. Tartsatok velünk erre a különleges utazásra!
Megközelíthetőség: Örs vezér tere felől 131, 144, 231-es buszok, valamint 82, 82A trolibusz „Vezér utca” megálló; Örs vezér tere felé ugyanezen járatok + 231B busz „Füredi utca” megálló
Amennyiben segítségre volna szükséged a klubhelyszín megközelítéséhez, keresd szervezőinket! Kísérőt biztosítani sajnos nem tudunk, de ha időben szólsz, a fent jelzett megállókba kimegyünk érted.
A klubnap esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/1221602812941935/

Nyaraljunk biztonságban!
2025-05-16 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Közeleg a nyár. Ilyenkor érdemes átgondolni, hogy mit vigyünk magunkkal. Egyáltalán, hogyan készüljünk fel a biztonságos nyaralásra? Mire vigyázzunk, és hogyan tehetünk a bűnmegelőzés érdekében? Terveink szerint vendégünk lesz Kardos Zsolt rendőr-százados.

RZ 64-Rátóti Zoltán jazz hangverseny
2025-05-17 17:00 - 19:00 | Nemzeti Színház Budapest Bajor Gizi park 1. 1095
„A sors kegyeltje voltam, hogy mindig nagyszerű dalszövegírók töltötték meg érzelemmel és gondolattal a zenei ötleteimet. A Neil Young Sétánytrióban Sülyi Péternek – az Omega dalszövegírójának – költői szerzeményei szólaltak meg. Őt követte Müller Péter Sziámi, akivel kétlemeznyi dalt írtunk közösen. Ezekből készítettem válogatást, amolyan születésnapi koncertként a magyarföldi Fatemplom Fesztiválra, most pedig a Bajor Gizi Szalonba. Soha nem ünneplem a kerek születésnapi évfordulókat, éppen ezért a se nem kerek, se nem elégikus 64-es kedvemre való, „jó” szám. Ez az oka a szokatlan címnek.”Rátóti Zoltán (Nemzeti Színház oldala). Egy különleges Jazz est kikapcsol, és felvillanyoz.

Látogatás a Dohány utcai Zsinagógába
2025-05-20 12:00 - 12:45 | Dohány utcai Zsinagóga (1074 Budapest Dohány utca 2.)
Sok szeretettel várok Mindenkit májusi klubprogramunkra, mely során ellátogatunk a Dohány utcai Zsinagógába, ahol tárlatvezetéssel megtekinthetjük többek között a Wallenberg Emlékparkot valamint a temetőkertet is.
„A Dohány utcai Zsinagóga Budapest egyik kiemelt turisztikai látványossága, Európa legnagyobb, a világ második legnagyobb zsinagógája. 1859-ban épült mór stílusban, 3000 fő befogadására alkalmas. Nagysága a korabeli fővárosi zsidóság jelentőségét, magas színvonalú gazdasági és kulturális igényét bizonyítja.
A templom építésze Ludwig Förster (1797—1863) német építész, a bécsi akadémia tanára volt. Az építésvezető Wechselmann Ignác műépítész (1828—1903), aki később egész vagyonát a Vakok Intézetére hagyta. Förster távozása után Feszl Frigyes, a Vigadó híres építésze tervezte a templom belső szentélyét. A zsinagóga ünnepélyes felavatására 1859. szeptember 6-án került sor. A belső tér 1200 négyzetméter, tornyainak magassága 44 méter, a sík mennyezetű belső térben közel háromezer ember, a földszinten 1497 férfi, az emeleti karzatokon pedig 1472 női ülés található. A Zsinagóga a neológ zsidóság temploma, az egykori budapesti zsidónegyedben épült a Dohány utcában, ahol ma is sok zsidó vallású ember él.
A régi zsidónegyedhez, ahol a Zsinagóga is található, erősen kötődik a Holokauszt emléke. A Dohány utca határolta a zsidó gettót a II. világháború idején. Ma – a kertnek tervezett – területen közel 2600, a Holokausztban elpusztult zsidó temetkezési helye.”
Forrás: https://jewishtourhungary.com/hu/about?_gl=1*1bazpzc*_up*MQ..*_gs*MQ..&gclid=CjwKCAjw_pDBBhBMEiwAmY02NnihlQUmk5HO74jMhV_19cPVIXBIsZ0T03LcafQUOifdQoD-H34KZxoCltcQAvD_BwE&gbraid=0AAAAABM-yIMKZcehN8uARaRZnsxtgU2lu
A program időtartama kb. 45 perc.
Időpont: 2025. május 2 12:00 óra
A programra jelentkezni az alábbi elérhetőségen lehet:
Email cím: pesterzsebet.szervezo@vgyke.com
Mobil: 06704310445
06301866328
Jelentkezési határidő: 2025. május 19. 12:00 óra
Találkozás: 2025. május 20. 11:30-kor az Uránia buszmegállóban a Keleti felől érkező oldalon. ( A következő buszok állnak meg az Uránia megállóban: 5, 7, 8E, 107, 110, 112, 133E.) Innen együtt sétálunk el a Zsinagógába. (5 perc séta)
Kérlek legyetek pontosak!
Várok Mindenkit szeretettel

Seder Gábor színművész kiállítása a Pasha Cafe-ban
2025-05-21 15:00 - 16:00 | Pasha Café (1013 Budapest, Lovarda u. 1.)
Seder Gábor neve sokaknak ismerős lehet, leginkább a szinkronok világából: hiszen rengeteg film, rajzfilm, anime szereplői szólaltak már meg az ő hangján. Arról azonban, hogy képeket is fest, már kevesebben tudnak… Alkotásaiból kiállítás is készült, melyet most mi is megtekinthetünk – méghozzá nem is akárhogyan: maga a művész mesél nekünk képeiről, melyeket Gazdik Kati narrációja tesz látás nélkül is láthatóvá.
Tarts velünk ezen a különleges alkalmon, melynek helyszíne a Pasha Café, mely az újjáépült Karakas pasa tornyában található; és frissítő kínálata mellett a török kert mediterrán növényeiben és a budai kilátásban is gyönyörködhet a látogató!
A programra előzetes bejelentkezés szükséges elérhetőségeinken legkésőbb 2025. május 19. 12:00-ig! („Ott leszek” jelölése a Facebook-eseménynél önmagában nem minősül jelentkezésnek; ha számodra az a platform lenne a legkényelmesebb, jelöld bátran – ám pár szót írj mellé nekünk privát üzenetben!) A tárlatvezetés időtartama előreláthatólag 60 perc.
A csoport maximális létszáma 20 fő, melyet a jelentkezések sorrendjében fogunk feltölteni. A részvétel látássérült és egy kísérője számára ingyenes; a helyi fogyasztás önköltséges. Vakvezető kutya természetesen hozható.
Kísérőt sajnos csak igen korlátozott mértékben tudunk biztosítani, ezirányú igényed mindenképp jelezd, vagy gondoskodj saját segítőről. Megértésedet köszönjük!
Megközelíthetőség: 216-os busz, 16-os Várbusz „Dísz tér” megállójától lassú tempóban 10 perc séta
Találkozó: Deák Ferenc tér, 178-216-os busz megállója 14:20-14:30
A program esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/1923866438441359
Várunk szeretettel!

Hobo önvallomások-avagy Medvevára
2025-05-22 19:00 - 21:00
A lecsúszóban lévő vén ripacs – alias Hobo – arra a pofátlanságra vetemedett, hogy az eddig elkövetett gátlástalan előadásait kiterjessze egy eddig nem használt műfajra, a bábszínházra, és ehhez elkészítette „Medvevára” című zenés művét.Az előadás egy időutazás a több száz évvel ezelőtti lovagvárba. Célja az, hogy felmérje, vagy összehasonlítsa az akkori világot a jelenkorival és ennek eredményét elővezesse, miszerint akkor sem volt szebb az élet.Ezért a sajtón keresztül már előzetesen is kéri a közönség mérhetetlen empátiáját és szimpátiáját. Recece.
A darab csak a szerző végtelen alázatának és a befogadó Nemzeti Színház iránti tiszteletének köszönhetően nem a „Szégyen és gyalázat” címmel kerül bemutatásra, pedig tartalmilag és formailag is megfelelne a fenti cím összes kritériumának.Mindezekben Molnár Kristóf rendező, Majoros Ágnes bábművész, Madarász Gábor zeneszerző, Racsmány Boriska díszlettervező és Cserháti Gergely koreográfus lesznek a bűntársai. (Molnár Kristóf, Nemzeti Színház oldala).

Játékos klubnap Erzsébetvárosban
2025-05-23 15:00 - 17:00 | 1077 Budapest, Nagydiófa utca 34. (KlauDió Civil Központ)
A résztvevők jobban megismerhetik egymást játékok segítségével, illetve jól szórakoznak a játékok során. Kivételesen május 23-án pénteken,egy órával későbbi kezdéssel, mint csütörtökön szoktuk!

A józsefvárosi Lámpás közösség májusi klubprogramja
2025-05-23 15:00 - 19:00 | Hűvösvölgy, Hűvösvölgy, Children's Railway, Budapest
Kirándulás Hűvösvölgybe a Gyermekvasúttal

Téged is megtéveszt? – Tapintható optikai illúziók
2025-05-24 10:30 - 12:00 | Vasarely Múzeum (1033 Bp., Szentlélek tér 6.)
Májusban egy különleges tárlatvezetésre invitálunk, méghozzá nem is akárhova: a budapesti Vasarely Múzeumba!
Itt található a világ harmadik Vasarely kiállítása a pécsi és a franciaországi mellett, melyhez a kiállított műveket maga Victor Vasarely adományozta hazája fővárosának. A magyar-francia művész mind szobrászatával, mind festményeivel az optikai festészet – más néven op-art – jelentős képviselője.
Vajon hogyan is érzékelhető ez a különleges, vizuális effektusokra, érzéki csalódásokra építő alkotói irányzat egy látássérült számára? A Műtárgyak Éjszakája apropóján most egy különleges tárlatvezetésen vehetünk részt, melyen izgalmas szemléltető eszközökkel tapasztalhatjuk meg testközelből Vasarely művészetének mikéntjét.
A programra előzetes bejelentkezés szükséges Kollárszky Boglárkánál legkésőbb 2025. május 22. 16:00-ig! A tárlatvezetés időtartama előreláthatólag 90 perc.
A csoport maximális létszáma 5 fő, melyet a jelentkezések sorrendjében fogunk feltölteni. A belépő látássérülteknek és kísérőiknek ingyenes – kérjük, hozd magaddal MÁK-kártyád vagy MVGYOSZ-kiskönyved a kedvezmény érvényesítéséhez! Az A4-esnél nagyobb csomagok nem vihetők be a tárlatra.
Kísérőt sajnos csak igen korlátozott mértékben tudunk biztosítani, ezirányú igényeid mindenképp jelezd, vagy gondoskodj saját segítőről. Megértésedet köszönjük!
A helyszín megközelíthetősége: 29, 118, 134, 137, 218, 237-es buszok, valamint az 1-es villamos és a H5 „Szentlélek tér” megállója
Találkozó: 10:00-kor az 1-es villamos megállójában a Zugló felől érkező szerelvény végénél
A program esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/1377757713448653
Kérjük, amennyiben ismersz olyat, aki szívesen segítené önkéntesként klubjaink és programjaink lebonyolítását (főképp kísérésben), ajánlj neki minket!
Várunk szeretettel!

Gyermeknapi meseklub
2025-05-26 15:00 - 16:30 | Napraforgó Család- és Gyermekjóléti Központ (1163 Budapest, Cziráki utca 22.) I. emelet klubterem
A történetmesélés hidat teremt az emberek között: közös élményeket, érzelmeket és értékeket közvetít, amelyek erősítik az összetartozás érzését. Egy jó sztori nemcsak szórakoztat, hanem közösséget is formál – megértést, empátiát és párbeszédet ébreszt.
Soron következő klubunkon a meséké és a történeteké lesz a főszerep – különös tekintettel a kicsikre, hiszen Magyarországon május utolsó vasárnapján tartjuk a Nemzetközi Gyermeknapot! Mesékkel készülünk, mégpedig Pesa Anna Mária különleges, szívből jövő történeteivel, melyeket Pintér Teréz olvas majd fel nekünk a tőle megszokott kedves hangvétellel.
Tarts velünk, barangoljunk együtt a képzelet világában, megismerve Cincogi vagy Füles, a tacskó kalandjait!
A helyszín megközelíthetősége: 44, 45, 176E, 276E autóbuszok „Egyenes utcai lakótelep” megállójától néhány perc séta
Kérjük, amennyiben ismersz olyat, aki szívesen segítené önkéntesként klubjaink és programjaink lebonyolítását (főképp kísérésben), ajánlj neki minket!
Az esemény további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/660060930128332
Várunk szeretettel!

Újpesti Lámpás Klub klubprogram
2025-05-27 10:00 - 14:00 | 2120 Dunakeszi, Nádas u. 6.
Májusi klubprogramunk alkalmával tagjainkkal ellátogatunk a Dunakeszi Teknős Tanösvényhez, ahol egy kirándulással egybekötött izgalmas kiránduláson veszünk részt. A Könnyen bejárható út hét állomást rejt magában, minden állomáson vár valamilyen érdekesség. Szuper időtöltést kínálok, egy igazán vidám társaságban, ha velünk tartasz! Programunk ingyenes!

Májusi klubnap - Bemutatkozik a Virgil Artauto
2025-05-28 15:00 - 17:00 | Kondor Béla Közösségi Ház, Kondor Béla sétány. 8., Budapest, 1181
Vendégünk lesz Bizsók László Virgil látássérült rajzművész.
Mindenkit sok szeretettel várunk, hogy megismerkedhessen személyesen is ezzel a különleges tehetséggel.

Májusi Lámpásklub Józsefvárosban
2025-05-30 16:00 - 18:00 | VIII. Kerület, Kesztyűgyár Közösségi Ház, Mátyás Tér 15., Budapest,, 1086
200 éves a Braille írás

A mesterséges intelligencia titkai
2025-06-02 14:00 - 16:30 | Rákoshegyi Közösségi Ház Kép u. 7-9
Ha szeretnél minél többet megtudni erről az új területről, akkor tarts velünk, és hallgasd meg vendégünket Herczeg Lajost az Infoalaptól, aki kifejezetten a látássérült szempontból ajánl segítséget a témában

"Egy orgona két arca" - 200 éves a Vakok Iskolája
2025-06-03 18:00 - 21:00 | 1146 Budapest Ajtósi Dürer sor 39. Vakok Általános Iskolája Nádor terem
2025-ben 200 éves a Braille-írás, és ennek köszönhetően a vakok oktatása. Ennek kapcsán júniusi programunk is ehhez kapcsolódik: A Vakok Általános Iskolája által megrendezésre kerülő ünnepi hangversenyen veszünk részt az iskola Nádor termében. Találkozó az 1-es villamos Ajtósi Dürer sori megállójánál.

Újpesti Lámpás Klub klubnap
2025-06-04 15:00 - 17:00 | Polgár Centrum 1042. Budapest, Árpád út 66.
Júniusi klubnapunkról a régi nyarakról beszélgetünk. Felelevenítjük a legszebb nyári emlékeket gyermekkortól mostanáig.

200 éves a Braille-írás - Rátóti Krisztina előadása
2025-06-05 15:00 - 17:00 | Kispesti Kaszinó (1191 Budapest Fő u. 42.)
2025-ben 200 éves a Braille-írás, és ennek köszönhetően a vakok oktatása. Ebből az alkalomból júniusi klubunk is ennek jegyében zajlok majd. Rátóti Krisztina előadással és a pontírással kapcsolatos játékos kvízzel készül tagjaink számára.

Májusi klubprogram - agyagozás egy szobrászművésszel (2. nap)
2025-06-10 15:00 - 18:00 | Kondor Béla Közösségi Ház, Kondor Béla sétány 8., Budapest, 1181
A tegnapi nap folytatásaként tovább ismerkedünk az agyaggal, készítünk apró tárgyakat, szobrokat. A kész művek a közösségi ház kemencéjében kiégetésre kerülnek, majd hazavihetők lesznek. Ha szeretsz alkotni és vidám társaságban tölteni az idődet, gyere el erre a remek alkalomra.
Találkozás: a helyszínen 14:50-kor

Látássérültként is biztonságban
2025-06-11 14:00 - 16:00 | Zuglói Civil Ház (1144 Budapest, Csertő park 12.), Kristály szoba
Mindennapi biztonságunk fizikai állapottól függetlenül kulcskérdés számunkra. Látássérültként, bizonyos mértékig kiszolgáltatottabbak lévén, könnyebben eshetünk áldozatául olyan bűncselekményeknek, mint például egy utcai atrocitás, telefonos csalás, értékeink ellopása – és a sor folytatható; sajnos a bűnözők kreativitása is végtelen… Mi a teendő, ha összeütközésbe kerültünk velük? Kell-e jelezni akár a gyanúnkat is, és hol? Milyen személyleírást adhat egy látásában korlátozott ember? Meg tudjuk egyáltalán védeni magunkat?
Ha Benned is felvetődtek már ezek a kérdések, vagy saját problémádra keresnél megoldást, várunk szeretettel soron következő klubalkalmunkra, melynek vendége kerületünk körzeti megbízottja, Sebőkné Barad Márta rendőr törzszászlós lesz, aki előadást tart nekünk a közbiztonságról, ismerteti a legújabb minket érintő fejleményeket, híreket; valamint gyakorlati tanácsokat ad az önvédelemről és a mindennapi biztonságos közlekedésről is. Lehetőség nyílik kérdések feltevésére és személyes tapasztalatok megosztására is.
Tarts velünk az ezévi első nyári klubunkon!
Megközelíthetőség: Örs vezér tere felől 131, 144, 231-es buszok, valamint 82, 82A trolibusz „Vezér utca” megálló; Örs vezér tere felé ugyanezen járatok + 231B busz „Füredi utca” megálló
Amennyiben segítségre volna szükséged a klubhelyszín megközelítéséhez, keresd szervezőinket! Kísérőt biztosítani sajnos nem tudunk, de ha időben szólsz, a fent jelzett megállókba kimegyünk érted.
A klubnap esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/[REDACTED]

Szülinapi buli
2025-06-12 13:00 - 15:00 | Csili Művelődési Központ (1201 Budapest Baross utca 55.) Vízvári terem
Szeretettel várok Mindenkit júniusi klubnapunkra, melyen a tagokkal közösen megünnepeljük klubunk személyes működésének második évfordulóját egy kis szülinapi buli keretében.
A klubdélutánon egy kis étellel, itallal, süteménnyel ünnepelünk kötetlen beszélgetés kíséretében, valamint felidézve a klubnapok, klubprogramok során átélt közös csodás pillanatokat.

Júniusi klubprogram - kirándulás Kápolnásnyékre
2025-06-13 08:00 - 16:00 | Kápolnásnyék, Kápolnásnyék, 2475
Indulás vonattal a KÖKI pályaudvarról a 8:27-kor Székesfehérvár felé induló G43-as vonattal. Találkozás: a KÖKI vasúti jegypénztár előtt legkésőbb 8:10-kor Érkezés Kápolnásnyékre 9:18 perckor.
Egy kb. fél órás sétát követően megérkezünk a Vörösmarty Emlékházhoz, ahol 10:00 órától tárlatvezetéssel megtekintjük a múzeumot és parkját. A család egykori lakóhelyén, a Nádasdy grófi család egykori gazdatiszti házában berendezett Emlékház az ország legjelentősebb Vörösmarty emlékhelye.
Ezt követően átsétálunk a Halász Kastélyba, ahol 12:00 órától ismerkedünk meg a Halász család 19. század eleji klasszicista stílusú kúriájával.
A nap zárásaként egy cukrászdában fogyasztunk el egy süteményt vagy üdítőt, majd egy kb. fél órás sétát követően felszállunk a hazafelé induló vonatra.
A programra való jelentkezéskor kérlek, vedd figyelembe, hogy sokat fogunk sétálni, ezért kényelmes cipőben, ruházatban indulj el. Akinek szükséges kísérőt feltétlenül hozzon magával. Mindenki magának biztosítja a szendvicset, innivalót az út során.
Kérlek, részvételi szándékodat jelezd az alábbi elérhetőségek valamelyikén legkésőbb június 12. csütörtök 18:00 óráig. Feltétlenül add meg telefonszámodat, hogy rossz idő esetén tudjunk értesíteni a kirándulás elmaradásáról.
